**Martin Škoula** (s. 28. lokakuuta 1979 Litoměřice, Tšekkoslovakia) on tšekkiläinen entinen jääkiekkopuolustaja. Hän on voittanut urallaan Stanley Cupin sekä MM-hopeaa ja -pronssia.

Ura
---

### Seurajoukkueissa

Škoula pelasi kotimaassaan Tšekissä HC Litvínovissa kahdella kaudella, 1995–1997. Kaudeksi 1997–1998 hän siirtyi Pohjois-Amerikkaan OHL-juniorisarjan Barrie Coltsiin. Ensimmäisen OHL-kautensa päätteeksi Škoula valittiin sarjan tulokaskentälliseen. Colorado Avalanche varasi Martin Škoulan NHL:ään vuonna 1998 ensimmäisellä kierroksella. Seuraavan kauden hän pelasi vielä OHL:n Barriessa. Kauden päätteeksi hänet valittiin koko liigan kakkostähdistökentälliseen.

Coloradossa Škoula pelasi ensimmäiset ottelunsa kaudella 1999–2000. Hän vakiinnutti heti paikkansa Coloradon kokoonpanossa. Seuraavalla kaudella Škoula pelasi kaikki Coloradon ottelut ja oli mukana keväällä voittamassa myös Stanley Cup -mestaruutta. Hänen pistesaldonsa kasvoi kolmen kauden aikana, ja kaudella 2001–2002 hän teki 31 pistettä, joista kymmenen oli maaleja. Škoula pelasi lopulta Coloradossa viidellä kaudella. Hänet kaupattiin kaudella 2003–2004 Mighty Ducks of Anaheimiin vaihdossa Kurt Saueriin ja yhteen varausoikeuteen.

Työsulkukaudella 2004–2005 Škoula pelasi jälleen kotimaassaan HC Litvínovin riveissä. Työsulun jälkeen hän teki kaksivuotisen sopimuksen Dallas Starsin kanssa. Dallasissa Škoula pelasi 61 ottelua, sillä hänet kaupattiin kesken kauden 2005–2006 Minnesota Wildiin, josta Dallas sai vastineeksi Škoulasta ja Shawn Bellestä Willie Mitchellin ja toisen kierroksen varausoikeuden.

Minnesotassa valmentaja Jacques Lemaire laittoi Škoulan puolustavampaan rooliin. Aiemmin urallaan hän oli ollut enemmän hyökkäävä puolustaja, mutta Lemairen valmennuksessa hänestä tuli puolustavampi. Minnesotassa Škoula pelasi kolme kautta mutta ei saanut enää jatkosopimusta kaudelle 2009–2010. Syksyllä 2010 hän haki pelipaikkaa Florida Panthersista ja Columbus Blue Jacketsista muttei mahtunut harjoitusleirien aikana kumpaankaan joukkueeseen. Lopulta hän teki sopimuksen Pittsburgh Penguinsin kanssa ennen kauden alkua. Škoula pelasi kauden aikana 33 ottelua Pittsburghissa eikä mahtunut useassa ottelussa pelaavaan kokoonpanoon. Vähän ennen siirtorajan umpeutumista hän oli mukana kaupassa, jossa siirtyi Luca Caputin kanssa Toronto Maple Leafsiin, josta Pittsburgh sai Oleksi Ponikarovskyin. Škoula ei ehtinyt olla kuin päivän Torontossa, sillä hänet kaupattiin seuraavana päivänä New Jersey Devilsiin vaihdossa viidennen kierroksen varausoikeuteen.

Škoula siirtyi vuonna 2010 KHL:n Avangard Omskiin, jossa pelasi kaksi täyttä kautta ja osan kolmannesta. Hän tuli vuonna 2011 valituksi KHL:n tähdistöotteluun ja pelasi vuonna 2012 Gagarin Cupin loppuotteluissa. Avangard hävisi lopulta mestaruuden Dinamo Moskovalle voitoin 3–4 ehdittyään johtaa loppuottelusarjaa jo voitoin 3–1. Avangard purki Škoulan sopimuksen syyskuussa 2012, kauden 2012–2013 alkupuolella, minkä jälkeen hän siirtyi samassa liigassa pelaavaan tšekkiläisseura Lev Prahaan.

Škoula kaudeksi 2013–2014 slovakialaiseen KHL-seuraan HC Slovan Bratislavaan. Bratislavassa hän pelasi yhden kauden ja 54 ottelua ja teki sen jälkeen sopimuksen Tšekin pääsarjan HC Liberecin kanssa.

### Maajoukkueessa

Škoula edusti ensimmäisen kerran Tšekkiä Salt Lake Cityn olympialaisissa 2002. Maailmanmestaruuskilpailuissa hän pelasi ensimmäisen kerran vuonna 2004. Myöhemmin samana vuonna Škoula pelasi Tšekin joukkueessa maailmancupissa.

Toiset MM-kilpailunsa Škoula pelasi vuonna 2006. Hän sai tuolloin Tšekin joukkueessa ensimmäisen arvokisamitalinsa, kun maa sijoittui kisoissa hopealle. Kolmansissa MM-kilpailuissaan, vuonna 2011, hän voitti pronssia.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1995–96 | HC Litvínov | ČEL |  |  |  |  |  | 1 | 0 | 0 | 0 | 0 |
| 1996–97 | HC Litvínov | ČEL | 1 | 0 | 0 | 0 | 0 |  |  |  |  |  |
| 1997–98 | Barrie Colts | OHL | 66 | 8 | 36 | 44 | 36 | 6 | 1 | 3 | 4 | 4 |
| 1998–99 | Barrie Colts | OHL | 67 | 13 | 46 | 59 | 46 | 12 | 3 | 10 | 13 | 13 |
| 1998–99 | Hershey Bears | AHL |  |  |  |  |  | 1 | 0 | 0 | 0 | 0 |
| 1999–00 | Colorado Avalanche | NHL | 80 | 3 | 13 | 16 | 20 | 17 | 0 | 2 | 2 | 4 |
| 2000–01 | Colorado Avalanche | NHL | 82 | 8 | 17 | 25 | 38 | 23 | 1 | 4 | 5 | 8 |
| 2001–02 | Colorado Avalanche | NHL | 82 | 10 | 21 | 31 | 42 | 21 | 0 | 6 | 6 | 2 | OK | 4 | 0 | 0 | 0 | 0 |
| 2002–03 | Colorado Avalanche | NHL | 81 | 4 | 21 | 25 | 68 | 7 | 0 | 1 | 1 | 4 |
| 2003–04 | Colorado Avalanche | NHL | 58 | 2 | 14 | 16 | 30 |  |  |  |  |  | WC | 2 | 0 | 0 | 0 | 2 |
| 2003–04 | Mighty Ducks of Anaheim | NHL | 21 | 2 | 7 | 9 | 2 |  |  |  |  |  | MM | 7 | 1 | 0 | 1 | 4 |
| 2004–05 | HC Litvínov | ČEL | 47 | 4 | 15 | 19 | 101 | 6 | 0 | 0 | 0 | 6 |
| 2005–06 | Dallas Stars | NHL | 61 | 4 | 11 | 15 | 36 |  |  |  |  |  | MM | 9 | 0 | 2 | 2 | 6 |
| 2005–06 | Minnesota Wild | NHL | 17 | 1 | 5 | 6 | 10 |  |  |  |  |  |
| 2006–07 | Minnesota Wild | NHL | 81 | 0 | 15 | 15 | 36 | 5 | 0 | 0 | 0 | 4 |
| 2007–08 | Minnesota Wild | NHL | 80 | 3 | 8 | 11 | 26 | 6 | 0 | 0 | 0 | 0 |
| 2008–09 | Minnesota Wild | NHL | 81 | 4 | 12 | 16 | 10 |  |  |  |  |  |
| 2009–10 | Pittsburgh Penguins | NHL | 33 | 3 | 5 | 8 | 6 |  |  |  |  |  |
| 2009–10 | New Jersey Devils | NHL | 19 | 0 | 3 | 3 | 4 | 4 | 0 | 0 | 0 | 0 |
| 2010–11 | Avangard Omsk | KHL | 52 | 3 | 19 | 22 | 21 | 14 | 0 | 3 | 3 | 4 | MM | 9 | 0 | 2 | 2 | 0 |
| 2011–12 | Avangard Omsk | KHL | 52 | 2 | 13 | 15 | 16 | 21 | 2 | 8 | 10 | 4 |
| 2012–13 | Avangard Omsk | KHL | 9 | 0 | 1 | 1 | 0 | – | – | – | – | – |
|  | Lev Praha | KHL | 21 | 1 | 6 | 7 | 8 | – | – | – | – | – |
|  | HC Litomerice | Tšekki2 | 1 | 0 | 0 | 0 | 2 | – | – | – | – | – |
| 2013–14 | HC Slovan Bratislava | KHL | 54 | 2 | 11 | 13 | 18 | – | – | – | – | – |
| NHL yhteensä | 776 | 44 | 152 | 196 | 328 | 83 | 1 | 13 | 14 | 22 |
| KHL yhteensä | 188 | 8 | 50 | 58 | 63 | 35 | 2 | 11 | 13 | 8 |

Lähteet
-------

* Martin Škoula *Elite Prospects*. Everysport Media Group AB.  (englanniksi)
* Martin Škoula Eurohockey-sivustolla (englanniksi)
* Martin Škoula The Internet Hockey Databasessa (englanniksi)

1. 1 2 3 4  Martin Skoula *Legends of Hockey*. Hockey Hall of Fame and Museum. Viitattu 3.3.2010. (englanniksi)
2. ↑  Associated Press: Skoula's stock hurt by history of sloppy play *ESPN.com*.  22.2.2004. ESPN Internet Ventures. Viitattu 3.3.2010. (englanniksi)
3. ↑  Associated Press: Modano decides to stay in Dallas *ESPN.com*.  4.8.2005. ESPN Internet Ventures. Viitattu 3.3.2010. (englanniksi)
4. ↑  Associated Press: Stars fortify defense, get Mitchell from Wild *ESPN.com*.  9.3.2006. ESPN Internet Ventures. Viitattu 3.3.2010. (englanniksi)
5. ↑  Russo, Michael: Wild: Skoula is Lemaire's secret weapon *StarTribune.com*.  16.10.2007. Minneapolis:  Star Tribune.  Arkistoitu 9.10.2008. Viitattu 3.3.2010. (englanniksi)
6. ↑  Penguins sign defenceman Skoula *CBC Sports*.  29.9.2009. CBC. Viitattu 3.3.2010. (englanniksi)
7. ↑  McGourty, John: Penguins acquire Alex Ponikarovsky from Leafs *NHL.com*.  2.3.2010. National Hockey League. Viitattu 3.3.2010. (englanniksi)
8. ↑  Maple Leafs send recently acquired Skoula to Devils  3.3.2010. TSN. Viitattu 3.3.2010. (englanniksi)
9. 1 2  Elite Prospects
10. ↑  Avangard Threw Away Gagarin Cup Chances - Skoula  25.4.2012. RIA Novosti. Viitattu 30.9.2012. (englanniksi)
11. ↑  KHL: Avangard Sells Cervenka Rights to Lev  29.9.2012. RIA Novosti. Viitattu 30.9.2012. (englanniksi)
12. ↑  Šťastný, Jan: Martin Skoula to Slovan Bratislava!  20.4.2013. Eurolanche. Viitattu 4.6.2014. (englanniksi)
13. ↑  Škoula odchádza zo Slovana Bratislava do Liberca *ošporte.sk*.  27.5.2014. Orange Slovensko. Viitattu 4.6.2014. (slovakiksi)

Aiheesta muualla
----------------

* Martin Škoula Jatkoaika.comissa (Internet Archive)